stanford-oval/wikipedia huggingface dataset:
ז'וזף בודן דה בואמורטיה
הערות שוליים

1 2 3 4 5 6  Julie Anne Sadie 1995 עמ' 165
↑  קטעים מהמוטט הזה נתגלו ב-1999 על ידי ז'אן-כריסטוף מאיאר בספריית רוזני טולוג והדוכסים מאגיון בעיירה אז'ן
1 2 3  S.Ferreau
| --- | --- |
בקרת זהויות :  NLI: 987007282696005171  PLWABN: 9810645005805606  BIBSYS: 1027254  BNE: XX1535599  BnF: cb147851064 (data)  CANTIC: a1077984x  CiNii: DA05612015  GND: 120733684  ISNI: 0000 0001 1804 6005  LCCN: n80073695  LNB: 000241664  MusicBrainz: 2fe9ec68-126e-4aed-bc9c-d29bb17476dc  NDL: 01052685  NKC: jn20000600929  NLK: KAC199602911  NTA: 073725498  SNAC: w6sr0kn3  SUDOC: 035550783  Trove: 908618  VIAF: 44565202   WorldCat (עם VIAF): 44565202
לאהוב את אנה (סדרת טלוויזיה)

ערך זה עוסק בסדרת הדרמה לאהוב את אנה. אם התכוונתם לתוכנית המציאות "לאהוב את אנה", ראו .
| --- | --- |

לוגו הסדרה
 סוגה:  דרמה 
 יוצרים:  ציון רובין 
 כותבים:  ציון רובין 
 בימוי:  ציון רובין 
 שחקנים:  משה איבגי עפר שכטר יאנה גור יואב רוטמן דניאלה קרטס יואב דונט רונית יודקביץ' ידידיה ויטל עופר גרינברג יניב ברק
 ארץ מקור:  ישראל 
 שפות:  עברית 
 מספר עונות:  2 
 מספר פרקים:  23 
 הפקה
 חברת הפקה:  אולפני הרצליה 
 עורכים:  עמי טיר 
 צלמים:  עמוס רפאלי
 מוזיקה:  אופיר לייבוביץ'
 אורך פרק:  35 דקות
 שידור
 רשת שידור:  ערוץ 10
 תקופת שידור מקורית:  2008–2009
 קישורים חיצוניים
 דף התוכנית ב-IMDb
 
לאהוב את אנה הייתה סדרה דרמה ישראלית ששודרה בערוץ 10 והחלה את שידוריה ב-1 ביולי 2008. יוצר הסדרה, הבמאי והתסריטאי הראשי הוא ציון רובין. העונה השנייה עלתה ב-19 במרץ 2009 והסתיימה בחודש יוני של אותה שנה.
הסדרה הייתה מועמדת לפרס לדרמה ישראלית בפסטיבל הקולנוע ירושלים.
ב-2011 נמכר פורמט הסדרה לרשת טלוויזיה פינית ולרשתות שידור נוספות באירופה.
בדצמבר 2015 נמכרה הסדרה לאולפני סוני בארצות הברית.
עלילה

הסדרה עוסקת ביחסיו של מנשה (משה איבגי), קיבוצניק אלמן בשנות ה-50 לחייו ואב לארבעה ילדים לבין אנה (יאנה גור), צעירה יפה ומסתורית מאוקראינה שהכיר באתר היכרויות באינטרנט. לאחר הכרות קצרה דרך הרשת, אנה מגיעה לישראל ומתגוררת בביתו של מנשה. לאחר מספר שבועות הם מחליטים להתחתן. העלילה רוויה בקונפליקטים הנובעים מהתנכרות של החברה בקיבוץ כנגד מנשה, שאיננה רואה בעין יפה את יחסיו עם אנה, בעוד שבין חברי הקיבוץ מתרוצצת שמועה כי הוא קנה אותה בכסף. אל חוסר קבלתה מצד חברי הקיבוץ נוספים המתחים בקרב ילדיו שמתקשים לקבל את הקשר של אביהם האלמן והמבוגר עם אותה צעירה ונאה. הגעתה של אנה צעירה, יפה ואינטליגנטית ארצה, אפופה בהילה של מסתורין והיא אף איננה ששה לחשוף את עברה או את כוונותיה.
דמויות

מנשה לב: (משה איבגי)
אנה: (יאנה גור)
בועז לב: (עפר שכטר)
יעקב לב: (יואב רוטמן)
ליה לב: (דניאלה קרטס)
דניאל לב: (יואב דונט)
נעמי: (רונית יודקביץ') (עונה 1)
יואב: (ידידיה ויטל) (עונה 1)
מאי: (נטע פלוטניק) (עונה 1)
חיים: (פיני קידרון) (עונה 1)
יהונתן: (עידו תדמור) (עונה 1)
כריסטינה: (אנה סטפן) (עונה 1)
ידידה של מנשה: (ליליאן ברטו) (עונה 1)
יעל: (ענת קלאוזנר) (עונה 1)
מרלן: (רות גלר) (עונה 1)
הערות שוליים

↑  עכבר העיר, פסטיבל הקולנוע בירושלים 2008, באתר הארץ, 6 ביולי 2008
↑  ענת קם‏, חפשו אותה בפינלנד, באתר וואלה, 29 באוקטובר 2009
↑  לי-אור אברבך, ‏רשת הכבלים האמריקאית שואו טיים רכשה את הסדרה "Dark Net", באתר גלובס, 15 בדצמבר 2015
רייצ'ל סטירלינג

| --- | --- |
אין תמונה חופשית
 לידה:  30 במאי 1977 (בת 47) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1997 
 מקום לימודים:  אוניברסיטת אדינבורו 
 צאצאים:  Jack Stirling Garvey 
 פרופיל ב-IMDb
 
רייצ'ל אטלנטה סטירלינג (באנגלית: Rachael Atlanta Stirling; נולדה ב-30 במאי 1977) היא שחקנית תיאטרון, קולנוע וטלוויזיה אנגלייה. סטירלינג הייתה מועמדת פעמיים לפרס אוליבייה על עבודתה בתיאטרון. היא גילמה את ננסי אסטלי בדרמה "לגעת בקטיפה" של ה-BBC, ושיחקה בתפקיד מילי בסדרה "The Bletchley Circle" של ITV.
ביוגרפיה

סטירלינג נולדה בלונדון. היא בתם של השחקנית דיאנה ריג ומפיק התיאטרון ארצ'יבלד סטירלינג. הוריה התחתנו ב-1982 והתגרשו ב-1990. מצד אביה מוצא המשפחה הוא מקהילה בסקוטלנד בשם לקרופט קרוב לעיר סטירלינג.
סטירלינג למדה בווייקומב אבי סקול. היא סיימה תואר BA בהיסטוריה באוניברסיטת אדינבורו, שם שיחקה עם להקת התיאטרון של אוניברסיטת אדינבורו.
ביוגרפיה > תיאטרון

הופעת הבכורה החשובה של סטירלינג על במת התיאטרון הייתה ב-1996 בתפקיד דזדמונה בהפקה של התיאטרון הלאומי לנוער של המחזה "אותלו" בתיאטרון ארטס לצדו של צ'ואיטל אג'יופור בתפקיד הראשי. שנה לאחר מכן, שוב בתיאטרון ארטס, שיחקה בתפקיד אוליב בגרסה הנשית של המחזה "הזוג המוזר". ב-1998 גילמה את קייט במחזה "רוקדים בלונאסה" עבור NYT בתיאטרון ארטס. עוד שיחקה בתפקידים מגוונים במחזות כגון "Helpless" מאת דאסטי יוז (דונמאר ורהאוס, 2000), במחזה "אישה ללא חשיבות" (תיאטרון היימרקט, 2003), "Anna in the Tropics" (תיאטרון המפסטד, 2004), וב"טמבורליין" (בריסטול אולד ויק ובמרכז האמנויות ברביקן, 2005). בעקבות אמה שיחקה בדמות בתו של ליונהארט בגרסה של התיאטרון המלכותי הלאומי למחזה "Theatre of Blood" (ב-2005). ב-2006 שיחקה סטירלינג בדמות הלנה בהפקה מחודשת של פיטר גיל של המחזה "הבט אחורה בזעם" בתיאטרון המלכותי בבאת'. ב-2007 הופיעה בתפקיד ילנה בגרסה של דייוויד מאמט למחזה "הדוד וניה", ובתפקיד קתרינה במחזה "אילוף הסוררת".
ב-2009 כיכבה סטירלינג במחזה "The Priory" בבימויו של ג'רמי הרין בתיאטרון רויאל קורט. על הופעתה בדמות הלנה הייתה מועמדת לפרס אוליבייה להופעה הטובה ביותר בתפקיד משנה. ב-2010 שיחקה בתפקיד הלנה בהפקה של פיטר הול של "חלום ליל קיץ" בתיאטרון רוז בקינגסטון. סטירלינג כיכבה בדמות ליידי צ'ילטרן בהפקה מ-2010 של המחזה "בעל אידיאלי" בתיאטרון וודוויל, שגם עליו הייתה מועמדת לפרס אוליבייה. באפריל 2012 שיחקה בתפקיד סילביה לצדם של מארק גאטיס, טוביאס מנזיס וננסי קרול במחזה "The Recruiting Officer" בהפקה עטורת שבחים של דונמאר ורהאוס בבימויו של ג'וזי רורק.
ביוגרפיה > קולנוע

בקולנוע הופיעה סטירלינג לראשונה בסרט הקומדיה הבריטי "Still Crazy" משנת 1998.
הופעות נוספות שלה בקולנוע כוללים את הסרטים "מייבי בייבי", ו-"Redemption Road" (מ-2001), "שותף לפשע" (יחד עם קילי הוז שכיכבה לצדה בסרט "לגעת בקטיפה"), "חיים אחרים" (לצדה של השחקנית נטשה ליטל), "ניצחון האהבה" (עם מירה סורבינו), בתפקיד מרי ג'ונס בסרט "לדוג סלמון בתימן", ובדמות אנה בסרט "שלגייה והצייד".
ביוגרפיה > טלוויזיה

בשנת 2000 הופיעה סטרילינג לראשונה בטלוויזיה במיני-סדרה "In the Beginning" של NBC, עיבוד לספר בראשית. סטירינג גילמה את רבקה הצעירה, לצדה של אמה, דיאנה ריג, שגילמה את רבקה המבוגרת. התפקיד הבולט הבא בטלוויזיה היה בדמות נאן אסטלי בסדרת הדרמה של ה-BBC משנת 2002 עיבוד לרומן "לגעת בקטיפה".
ב-2011 כיכבה סטירלינג בעיבוד של ה-BBC לרומן "נשים אוהבות" מאת ד. ה. לורנס בתפקיד אורסולה ברנגוון. היא גילמה את מילי בשתי עונות של סדרת המתח "The Bletchley Circle" של רשת ITV ב-2012 וב-2014.
ב-2013 הופיעה סטירלינג בפרק "The Crimson Horror" בסדרה "דוקטור הו" לצדם של דיאנה ריג, מאט סמית וג'נה-לואיז קולמן. הפרק נכתב על ידי מארק גאטיס במיוחד עבור סטירלינג ועבור אמה, וזו הייתה הפעם הראשונה שבו שיחקו האם והבת יחד. הפרק שודר ב-4 במאי 2013 כחלק מהעונה השביעית של הסדרה.
ב-2014 גילמה סטירלינג את קייט וילקינסון במיני-סדרת ריגול המתרחשת על רקע המלחמה הקרה בשם "המשחק". עוד באותה שנה שיחקה בדרמה קומית בשם "Detectorists" בדמות בקי, שהיא בתחילה החברה ואחר כך אשתו של אנדי (בגילומו של מקנזי קרוק).
סטירלינג הופיעה כאורחת בתוכנית הבישול של BBC1 בשם "Saturday Kitchen Live" ששודרה ב-1 במרץ 2014.
ב-2015 שיחקה סטירלינג בדמות ארבלה יאונט, אשתו הבזבזנית של בנקאי, במיני-סדרה בת שלושה חלקים בשם "קפיטל" המבוססת על רומן באותו שם מאת ג'ון לנקסטר.
בספטמבר 2016 הופיעה סטירלינג בתוכנית "University Challenge at Christmas" כחלק מצוות של נציגים בולטים מהאוניברסיטה בה למדה, אוניברסיטת אדינבורו.
ביוגרפיה > עבודות נוספות

סטירלינג מדי פעם מראיינת בתוכנית אירוח של רדיו 4 בשם "Loose Ends". בדצמבר 2012 הגישה את התוכנית "Stage Door". היא גם כתבה טור על מסעדות במגזין "דיפלומט".
בדצמבר 2011 השתתפה סטירלינג בקריאת הנובלה "מזמור חג המולד" מאת דיקנס על מדרגות קתדרלת סנט פול בלונדון.
ב-2014 התארחה סטירלינג בתוכנית הרדיו של ה-BBC בשם "Midweek" יחד עם ליבי פורבס, רוג'ר בניסטר וקווין ווריק.
חיים אישיים

סטירלינג דוברת רוסית. היא מנוסה ברכיבה על סוסים ובקפיצות ראווה. עד 2012 הייתה סטירלינג מאורסת לשחקן אוליבר כריס, שאיתו התחילה לצאת ב-2007. ב-3 ביוני 2016 התחתנה עם המוזיקאי גאי גארווי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | סטיל קרייזי | Still Crazy | קלייר נואלס |  |
| 2000 | מייבי בייבי | Maybe Baby | ג'ואנה |  |
| 2000 | שותף לפשע | Complicity | קלייר |  |
| 2000 | בראשית | In the Beginning | רבקה הצעירה | סרט טלוויזיה |
| 2001 |  | Redemption Road | בקי |  |
| 2001 | חיים אחרים | Another Life | אוויס גריידון |  |
| 2001 | ניצחון האהבה | The Triumph of Love | קורין |  |
| 2001 | אותלו | Othello | לולו | סרט טלוויזיה |
| 2002 | מגעים אסורים | Tipping the Velvet | נאן אסטלי | מיני-סדרה פרס Dallas OUT TAKES לשחקנית הטובה ביותר |
| 2002 | פתיון | Bait | סטפני רייבורן | סרט טלוויזיה |
| 2003 | פוארו | Agatha Christie's Poirot | קרוליין קרייל | בפרק "Five Little Pigs" |
| 2004 |  | Freeze Frame | קייטי קרטר |  |
| 2004 | מיס מארפל | Agatha Christie's Marple | גריזלדה קלמנט | בפרק "The Murder at the Vicarage" |
| 2004 |  | The Final Quest | אנאבל הצעירה | סרט טלוויזיה |
| 2005 |  | Riot at the Rite | מארי רמברט | סרט טלוויזיה |
| 2006 |  | Beyond | ג'וליין הייד | סרט טלוויזיה |
| 2006 |  | The Truth | מרתה |  |
| 2006 | מלון בבילון | Hotel Babylon | נינה ביילי | סדרת טלוויזיה (פרק אחד) |
| 2006 |  | The Haunted Airman | ג'וליה ג'אג | סרט טלוויזיה |
| 2007 |  | Dangerous Parking | קירסטין |  |
| 2008 | לואיס | Lewis | זואי קנת' | בפרק "Life Born of Fire" |
| 2009 | ויקטוריה הצעירה | The Young Victoria | הדוכנית מסאת'רלנד |  |
| 2009 |  | Minder | איב קורנל | בפרק "Thank Your Lucky Stars" |
| 2009 | נער פוגש נערה | Boy Meets Girl | ורוניקה ברטון | סדרת טלוויזיה |
| 2010 |  | Centurion | דרוסילה |  |
| 2011 | נשים אוהבות | Women in Love | אורסולה ברנגוון | מיני-סדרה |
| 2012 | לדוג סלמון בתימן | Salmon Fishing in the Yemen | מרי ג'ונס |  |
| 2012 | שלגייה והצייד | Snow White & the Huntsman | אנה |  |
| 2012 |  | The Bletchley Circle | מילי | סדרת טלוויזיה |
| 2013 | דוקטור הו | Doctor Who | אדה גילפלאוור | בפרק "The Crimson Horror" |
| 2013 |  | Sixteen | לורה |  |
| 2014 | המשחק | The Game | קייט וילקינסון | סדרת טלוויזיה |
| 2014–2015 |  | Detectorists | בקי | סדרת טלוויזיה |
| 2015 |  | Scottish Mussel | מיז פרינגל |  |
| 2015 | קפיטל | Capital | אראבלה יאונט | מיני-סדרה |
| 2017 | שעתם היפה | Their Finest | פיל מור |  |
| 2017 |  | Churchill's Secret | שרה צ'רצ'יל | סרט טלוויזיה |
| 2019 |  | Wild Bill | מארי הארבורו | תפקיד ראשי; 6 פרקים |
| 2020 | חיים ביחד | Life | קלי אשטון | סדרת טלוויזיה; 6 פרקים |
| 2021 | דרך הולינגטון | Hollington Drive | הלן ברדוול | סדרת דרמה של ITV |
| 2023 | עוצר נשימה | Heartstopper | אמנדה אולסון | 2 פרקים |
הערות שוליים

1 2 3 4 5  Drama Faces - Rachael Stirling, BBC, בינואר 2006, נבדק ב-12 ביוני 2011 {{citation}}:  (עזרה)
1 2 3  Groskop, Viv (17 בפברואר 2010). "Rachael Stirling is a rising stage star – and she's in love with her ass". London Evening Standard. נבדק ב-12 ביוני 2011. {{cite web}}:  (עזרה)
1 2 3 4    Daphne Lockyer, ‏Rachael Stirling: 'I should have asked my Ma's advice', The Telegraph, 5 January 2014
1 2    Ceri Radford, ‏Rachael Stirling: 'It's not all about sordid rutting', The Telegraph, 24 March 2011
↑  "Doctor Who: Dame Diana Rigg and Rachael Stirling to Star in New Series!". BBC. 2 ביולי 2012. נבדק ב-16 בספטמבר 2015. {{cite web}}:  (עזרה)
↑  "BBC One - Saturday Kitchen, 01/03/2014". BBC.
↑  "BBC One: Capital". BBC Online. נבדק ב-24 בנובמבר 2015. {{cite web}}:  (עזרה)
↑  Sir Roger Bannister, Prof Kevin Warwick, Rachael Stirling, Diana Darke
↑  Oliver Chris on Hating Earnest Actors, Loving Judi Dench & How One Man, Two Guvnors Saved Him, Broadway.com, נבדק ב-5 ביולי 2012 {{citation}}:  (עזרה)
↑  Walters, Sarah (2016-06-09). "Guy Garvey has married actress girlfriend Rachael Stirling". Manchester Evening News. נבדק ב-2016-06-09.
| --- | --- |
בקרת זהויות :  NLI: 987007337384605171  PLWABN: 9810612855805606  BIBSYS: 3088596  BNE: XX4614571  BnF: cb15584614p (data)  GND: 140726780  ISNI: 0000 0001 1620 994X  LCCN: nr2004025757  MusicBrainz: 54872f33-6130-4f10-814a-bf7966f8f0d8  NTA: 242903959  SUDOC: 188621288  VIAF: 36870761   WorldCat (עם VIAF): 36870761
מלאני גריפית'

| --- | --- |

גריפית', 2013
 לידה:  9 באוגוסט 1957 (בת 67) מנהטן, ניו יורק, ארצות הברית 
 שם לידה:  Melanie Richards Griffith 
 מדינה:  ארצות הברית 
 תקופת הפעילות:  מ-1969 
 מקום לימודים:  בית הספר למשחק סטלה אדלר  St. Cyril of Jerusalem Church and School  בית הספר המקצועי של הוליווד 
 בן או בת זוג:  אנטוניו בנדרס (1996–2014)  סטיבן באואר (1980–1987)  דון ג'ונסון (1976–1976)  דון ג'ונסון (1989–1996) 
 צאצאים:  דקוטה ג'ונסון, Stella Banderas 
 פרסים והוקרה:  פרס גלובוס הזהב לשחקנית הטובה ביותר - סרט קומדיה או מוזיקלי (1988)  פרס פטל הזהב - השחקנית הגרועה ביותר (1992)  פרס אגודת מבקרי הקולנוע הלאומית לשחקנית המשנה הטובה ביותר (1984)  מיס גלובוס הזהב (1975)  פרס פטל הזהב לשחקנית המשנה הטובה ביותר (1996) 
 פרופיל ב-IMDb
 
גריפית' והקעקוע על זרועה עם שמו של בעלה, השחקן אנטוניו בנדרס, 2000
מלאני ריצ'רדס גריפית' (באנגלית: Melanie Richards Griffith; נולדה ב-9 באוגוסט 1957) היא שחקנית קולנוע אמריקאית, זוכת פרס גלובוס הזהב ומועמדת לשני פרסי אוסקר לשחקנית הטובה ביותר על כיכובה בסרטים "נערה עובדת" (1988) ו"לא פראייר של אף אחד" (1994).
ביוגרפיה

גריפית' נולדה בניו יורק שבארצות הברית. הוריה הם השחקנים טיפי הדרן ופיטר גריפית'. מוצאו של אביה הוא וולשי, בעוד שמוצאה של אמה הוא שוודי, נורווגי וגרמני. הוריה נפרדו כשהייתה בת שנתיים, ולאחר מכן עברה ללוס אנג'לס עם אמה. היא העבירה את שנות ילדותה בין ביתו של אביה בניו יורק לביתה של אמה בקליפורניה.
כבר בגיל תשעה חודשים הופיעה בפרסומת, וכילדה שיחקה בתפקידים משניים במספר סרטים, אך הפסיקה לשחק, מאחר שאמרה שהייתה ביישנית קיצונית. היא הופיעה בסרט "מארני" של אלפרד היצ'קוק (1964) בסצנת פלאשבק המתארת את דמותה של אמה כילדה צעירה. בזמן שלמדה בבית הספר בהוליווד, גריפית' התקדמה בלימודיה, מה שאפשר לה לדלג על כיתה ולסיים את לימודיה בגיל 16.
קריירה

בגיל 17 הופיעה בתפקיד משמעותי ראשון בקולנוע, בסרט "Night Moves", שכלל גם סצנות עירום שלה. בעקבות תדמית זו שנוצרה לה, היא שיחקה בתפקידים דומים בסרטים "Smile" ו-"The Drowning Pool" ב-1975. ב-1977 שיחקה בסרט הישראלי "הגן", לצד שייקה אופיר, וגם סרט זה התפרסם במיוחד בשל הופעתה בו בעירום. תשומת לב רבה הופנתה אליה כשגילמה שחקנית פורנו בסרט המתח "תעתועי גוף" (אנ') ב-1984. על תפקידה בסרט זכתה בפרס איגוד המבקרים בקטגוריית שחקנית המשנה. בעקבותיו קיבלה תפקיד ראשי בסרט "משהו פראי" (אנ') של הבמאי ג'ונתן דמי, שהפך לקאלט. ב-1988 צברה פופולריות רבה כשגילמה מזכירה בסרט שובר הקופות "נערה עובדת". היא זכתה על תפקיד זה בפרס גלובוס הזהב, ולראשונה הייתה מועמדת לפרס האוסקר.
ב-1990 הופיעה במותחן המוערך "במרומי הפסיפיק" (אנ'), אך בהמשך הופיעה בסרטים שלא זכו לביקורות חיוביות, כגון "מדורת ההבלים" לצידם של ברוס וויליס וטום הנקס, וכן "פרדייס" (אנ') ו"רק אתמול נולדה", בהם שיחקה לצד בעלה לשעבר, דון ג'ונסון, אליו חזרה מספר שנים לפני כן. סרטים אחרים בהם שיחקה בתקופה זו, שזכו להערכה, היו "ניצוץ באפלה" (אנ') ו"זרה בתוכנו" (1992). ב-1994 שיחקה בסרט "לא פראייר של אף אחד" לצדו של פול ניומן.
ב-1995 שיחקה במיני-סדרת הדרמה התקופתית "בנות הבאפלו" ברשת CBS, בתפקיד של דורה דופרן. על תפקידה זה קיבלה מועמדות לפרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט. ב-1996 שיחקה בסרט "זוגות בהחלפה" (אנ') לצד אנטוניו בנדרס, שהפך בהמשך לבעלה השלישי.
ב-1998 שיחקה גריפית' בסרטו עטור הכוכבים של וודי אלן, "סלבריטי", וכן בסרט "נולדו לרצח", בו ביצעה את אחד התפקידים המוצלחים ביותר שלה, כאשר גילמה אישה המכורה להרואין. ב-1999 שיחקה בסרט "טירוף באלבמה", אותו ביים והפיק בעלה בנדרס תחת חברת ההפקות שפתחו, "גרינמון". בסרט כיכבו גם בנותיהם של בני הזוג, דקוטה וסטלה. בשנה זו שיחקה גם בסרט הטלוויזיוני של HBO "אר קיי או 281", בה גילמה את השחקנית מריון דייוויס, תפקיד בגינו הייתה מועמדת לפרס גלובוס הזהב ולפרס אמי. כן ניסתה את כוחה בתיאטרון, כאשר שיחקה בלונדון בהצגה "מונולוגים מהווגינה", לצד קייט בלאנשט.
בשנת 2000 שיחקה בסרט "ססיל בי דימנטד". ב-2001 שיחקה בסרט הנעורים "פרוצה" בכיכובה של דומיניק סוויין. ב-2002 עברה לדיבוב בסרט המצויר "סטיוארט ליטל 2". ב-2003 גילמה את רוקסי הארט במחזמר "שיקגו" בברודוויי, וזכתה לביקורות חיוביות. בהמשך השתתפה במספר סרטים עצמאיים בין היתר בדרמה האוסטרלית "בלילה שנגמר לנו היום" (2003) לצד דניס הופר.
ב-2005 כיכבה בסדרה "התאומות", שירדה לאחר עונת שידור אחת. גם הסדרה המוזיקלית "Viva Laughlin" בה הופיעה לצד יו ג'קמן, נכשלה וירדה לאחר שני פרקים בלבד. ב-2010 השתתפה בהופעת אורח בפרק בסדרה "ניפ/טאק". ב-2012 דיבבה בסרט "העולם על פי דינו".
בשנת 2013 שיחקה בסרט הדרמה "קרא לי משוגעת", אשר מהווה אוסף של מספר סרטים קצרים. בסרט שיחקה לצד ג'ניפר הדסון, וביימה אשלי ג'אד.
בשנת 2017 גילמה את מריה בהדור בסרט הדרמה "הפיראטים של סומליה" לצד אל פצ'ינו. באותה שנה שיחקה בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו.
חיים אישיים

בגיל 14 הכירה את דון ג'ונסון, שהיה אז בן 22, אחרי ארבע שנים היא ברחה מהוריה והתחתנה איתו, ללא הסכמתם. הם הסתבכו עם סמים ואלכוהול, רבו, בסוף התגרשו אחרי פחות משנה.
ב-1981 נישאה גריפית' בשנית, לשחקן הקובני-אמריקאי סטיבן באואר, וב-1985 נולד בנם אלכסנדר. ב-1987 התגרשו בני הזוג, זמן קצר לאחר שביקרו בישראל, וגריפית' הודתה בהמשך שבתקופה זו הייתה מכורה לקוקאין ואלכוהול, שהשפיעו גם על תפקודה בסרט "נערה עובדת" בו שיחקה. במהלך צילומי הסרט פגשה שוב את בעלה הראשון, דון ג'ונסון, ובסיועו אושפזה וטופלה במוסד גמילה. ב-1989 נישאו בני הזוג בשנית, ונולדה בתם דקוטה ג'ונסון, שהפכה בבגרותה לשחקנית קולנוע בעצמה.
כעבור שש שנים עזבה גריפית' את ג'ונסון, חזרה אליו, ולבסוף עזבה אותו ב-1996 לטובת השחקן הספרדי אנטוניו בנדרס, אותו הכירה בצילומי הסרט "זוגות בהחלפה". בנדרס וגריפית' נישאו באותה שנה. לאחר מכן נולדה בתם סטלה. ב-2000 נודע כי גריפית' קיעקעה את שמו על זרועה. ב-2002 קיבלו בני הזוג את "פרס מלאכי סטלה אדלר" על פעילות הצדקה הענפה שלהם. ב-2015, גריפית' השלימה את תהליך הגירושין מבנדרס לאחר 18 שנות נישואים, בשל "הבדלים שאינם ניתנים לגישור".
פרסים

פרס גלובוס הזהב לשחקנית הטובה ביותר - סרט קומדיה או מוזיקלי (1988)
פרס פטל הזהב - השחקנית הגרועה ביותר (1992)
פרס אגודת מבקרי הקולנוע הלאומית לשחקנית המשנה הטובה ביותר (1984)
מיס גלובוס הזהב (1975)
פרס פטל הזהב לשחקנית המשנה הטובה ביותר (1996)
ספורוציט

תא אם דיפלואידי המתפתח במנבג (ספורנגיום), רקמת הריבוי של הצמח. כאשר מתקיימים התנאים המתאימים הספורוציט עובר חלוקת הפחתה (מיוזה) לקבלת ארבעה תאים הפלואידים הנקראים נבגים (ספורות). רקמת המנבג הייתה קיימת בתצורות שונות משלבים קודמים באבולוציה של הצמח. בשלבים המוקדמים של הטחביים והשרכים ההומוספורים ישנו סוג אחד של ספורוציט ללא הבדלים בין זכר לנקבה. בעוד שבמינים ההטרוספורים החל משלב הליקופודיים ועד למכוסי הזרע ישנם ספורוציטים זכריים הנקראים תאי מיקרוספורוציט, אלה עוברים חלוקת הפחתה לקבלת מיקרו-ספורות (בצמחים הפורחים, אלה הם גרגרי האבקה). וכמו כן ישנם תאי ספורוציט נקביים הנקראים מגה ספורוציט, אלה עוברים חלוקת הפחתה לקבלת מגה-ספורות.
לקריאה נוספת

P.H. Raven, R.F. Evert, S.E. Eichhorn (2005): Biology of Plants, 7th Edition, W.H. Freeman and Company Publishers, New York, ISBN 0-7167-1007-2
בנג'מין גרובנור

| --- | --- |
אין תמונה חופשית
 לידה:  8 ביולי 1992 (בן 32) אנגליה וסטקליף-און-סי, סאות'אנד-און-סי, אסקס, אנגליה
 מוקד פעילות:  הממלכה המאוחדת 
 תקופת הפעילות:  מ-2003
 מקום לימודים:  האקדמיה המלכותית למוזיקה 
 עיסוק:  מוזיקאי
 סוגה:  קלאסית
 שפה מועדפת:  אנגלית 
 כלי נגינה:  פסנתר
 חברת תקליטים:  דקה
 www.benjamingrosvenor.co.uk
 פרופיל ב-IMDb
 
בנג'מין גרובנור (באנגלית: Benjamin Grosvenor; נולד ב-8 ביולי 1992) הוא פסנתרן קלאסי בריטי.
לימודים

גרובנור נולד וגדל בווסטקליף-און-סי (אנ'), סאות'אנד-און-סי, אסקס. הוא הצעיר מבין חמישה אחים. אביו הוא מורה לאנגלית ודרמה, ואמו רֶבֶּקָה היא מורה לפסנתר במקצועה. בגיל חמש גרובנור החל ללמוד פסנתר עם אמו. בשנת 2003 הוא הצטרף לבית הספר התיכון וסטקליף לבנים. כעת הוא לוקח גם שיעורים אצל הילרי קואוטס וכריסטופר אלטון (אנ') בלונדון. גרובנור למד באקדמיה המלכותית למוזיקה, שם עבר שיעורי מוזיקליות אצל דניאל-בן פינאר וג'וליאן פרקינס (אנ'). בסיום לימודיו לתואר הראשון במוזיקה בשנת 2012 הוא זכה בפרס המלכה למצוינות עבור הסטודנט הטוב ביותר בכל השנה.
קריירת הופעות

במאי 2003 ערך גרובנור את הרסיטל המלא הראשון שלו בכנסייה מקומית וניגן בפסנתר ובצ'לו. באותה שנה הוא ערך את הקונצרט הראשון שלו עם תזמורת, בו ביצעו את הקונצ'רטו לפסנתר מס' 21 של מוצרט עם "וסטקליף סינפוניה". בהמשך הקריירה השתתף בתחרות BBC Young Musician (אנ') לשנת 2004 וזכה בחלק הקלידים, כאשר בגמר התחרות ניגן את קונצ'רטו לפסנתר בג'י מז'ור של ראוול (אנ'). כמה מהקונצרטים הראשונים בהם ניגן התקיימו ברויאל אלברט הול, סנט ג'ורג', בריסטול, ויגמור הול, מרכז האמנויות ברביקן, אשר הול, קרנגי הול וסימפוני הול.
מאז הוא פיתח קריירה בינלאומית בולטת. גרובנור הופיע עם התזמורת הסימפונית של לונדון, התזמורת הלאומית של צרפת, התזמורת הסימפונית של בוסטון, תזמורת קליבלנד, התזמורת הסימפונית הלאומית של ארצות הברית, התזמורת הסימפונית של סן פרנסיסקו, הפילהרמונית של ניו יורק, תזמורת פילדלפיה, תזמורת הגוונדהאוס, תזמורת גירצניך, תזמורת הקונצרטהאוס של ברלין, תזמורת טונהאלה, תזמורת האקדמיה הלאומית סנטה צ'צ'יליה (אנ'), התזמורת הלאומית של ספרד (אנ'), התזמורת הפילהרמונית של לונדון, התזמורת הפילהרמונית המלכותית, התזמורת הסימפונית של בורנמות', התזמורת הסימפונית הברזילאית (אנ'), תזמורת פילהרמוניה והתזמורת הקאמרית האנגלית, בין רבות אחרות.
בשנת 2010 הצטרף גרובנור לתוכנית אמני הדור החדש של ה-BBC, אותה סיים בשנת 2012. בקיץ 2011 ערך את הופעת הבכורה שלו ב-BBC פרומס כסולן הצעיר ביותר אי פעם בערב הפתיחה, בה ניגן את הקונצ'רטו לפסנתר מס' 2 של ליסט והקונצ'רטו לפסנתר של בריטן בהמשך הסדרה עם תזמורת הנוער הלאומית (אנ'). מאז הוא ניגן בפרומס מספר רב של פעמים, ובשנת 2015 הופיע בלילה האחרון של הפסטיבל. ג'ודית וייר (אנ') הלחינה את יצירתה לפסנתר סולו, Day Break Shadows Fly, עבור גרובנור, שהופיע איתה בבכורה עולמית בספטמבר 2014. בשנת 2016 הוא היה לזוכה הראשון בפרס הפסנתר הקלאסי ע"ש רוני ולורנס אקמן, יחד עם הפילהרמונית של ניו יורק.
בעונת 20/21 הוכרז כאמן-בית (אנ') של רדיו צרפת וגם עם התזמורת הסימפונית של בורנמות'.
פרסים

בגיל 10, בשנת 2003, הוא היה לזוכה הצעיר ביותר אי פעם בארבע תחרויות מקומיות ולאומיות בבריטניה: המוזיקאי הצעיר של סאות'אנד, המוזיקאי הצעיר של השנה באסקס, גביע עמנואל וגביע ה-EPTA. בגיל 11 זכה גרובנור בחלק הקלידים בפרס המוזיקאי הצעיר של ה-BBC לשנת 2004.
בשנת 2011 העיתון הבריטי "איבנינג סטנדרד" בחר בגרובנור כאחד מ-"1,000 הלונדונים המשפיעים ביותר" והדיילי טלגרף בחר בו לאחד מ"עשרת הבריטים המובילים של השנה".
בשנת 2012 הוענקו לפסנתרן "הכה מבריק ומבטיח בו-זמנית" שני פרסי גרמופון (אנ'): 'פרס ליצירה אינסטרומנטלית' ו'פרס האמן/ית הצעיר/ה' על תקליטור הבכורה שלו בהוצאת דקה, והיה לזוכה הצעיר ביותר אי פעם בשני פרסי גרמופון. הוא זכה גם ב'פרס בחירת המבקרים' של Classic Brit (אנ') על התקליטור שלו הכולל יצירות של שופן, ליסט וראוול בהוצאת דקה.
ההקלטה שלו משנת 2020 של קונצ'רטי הפסנתר של שופן זכתה הן בפרס גרמופון בקטגוריית הקונצ'רטו והן בפרס "דיאפסון ד'אור של השנה" (אנ') של המגזין הצרפתי דיאפסון, כאשר מבקר של העיתון כתב כי ההקלטה היא "גרסה המדורגת בין הטובות ביותר, ואישור של אמן יוצא דופן."
הקלטות

ביולי 2005 הופיע גרובנור בסרט התיעודי "Being a Concert Pianist" של ה-BBC במסגרת הסדרה "Imagine".
גרובנור הקליט תקליטורים בהשתתפות מלחינים שונים. לאחר תקופה קצרה במסגרת הסכם פיתוח עם EMI, הוא חתם על חוזה עם חברת התקליטים דקה באפריל 2011, והיה לאמן הצעיר ביותר אי פעם והפסנתרן הבריטי הראשון מזה 60 שנה שחתם עם חברת התקליטים. הוא הוציא חמישה אלבומים דרך חברת התקליטים. הראשון שלו, Chopin Liszt Ravel, זכה בפרס גרמופון לשנת 2012 עבור האלבום האינסטרומנטלי הטוב ביותר. באותה שנה, הוציא את Rhapsody in Blue, הכוללת מוזיקה של סן-סנס, ראוול וגרשווין עם התזמורת הפילהרמונית המלכותית של ליברפול בניצוחו של ג'יימס ג'אד. בשנת 2014 הוציא את Dances, אלבום סולו הכולל מוזיקה בצורות מחול של מלחינים ביניהם באך, שופן, סקריאבין וגרנדוס. האלבום זכה בתואר "תקליטור החודש" הן על ידי מגזין המוזיקה של BBC והן על ידי הגרמופון. אלבומו משנת 2016, Homages, זכה בפרס 'דיאפסון ד'אור' והיה 'היצירה האינסטרומנטלית הנבחרת' של מגזין BBC Music. בשנת 2020 הוציא הקלטה של קונצ'רטי הפסנתר של שופן עם אלים צ'אן והתזמורת הסקוטית המלכותית. הקלטה זו זכתה הן בפרס גרמופון בקטגוריית הקונצ'רטו והן בפרס "דיאפסון ד'אור של השנה".
בספטמבר 2012 הופיע גרובנור בסדרה "Human to Hero" של ה-CNN.
בינואר 2021 הוכרז כי גרובנור חתם מחדש עם דקה, וכי התקליטור הראשון בחוזה החדש, המוקדש למוזיקה של ליסט, נקבע לצאת לאור בפברואר 2021.
דיסקוגרפיה

2009: This and That
2011: Chopin, Liszt & Ravel
2012: Rhapsody in Blue
2014: Dances
2016: Homages
2020: Chopin Piano Concertos
2021: Liszt